《天香 韫林君为余书小青诗卷，系以题句见慨，赋此答谢》
清代·陈世祥

散朗神情，幽闲风气，于今闺阁谁匹。豪寄鱼肌，健临狸骨，钗脚想应斯迹。

澜翻千字。更首尾、精神如一。天壤王郎争信得，墨云生劈。

却念才人堪惜。莽天公、有名无实。三寸管、真视万年鸡肋。

自笑填词空老，难写尽、青衫旧消息。何意书生，佳人能识。

作者简介：明末清初江南通州人，字善百，号散木。明学祯举人。入清官知县。有《楚云章句》、《半豹吟》、《园集》、《含影词》、《种瑶草》等。